Γεγονότα Νοεμβρίου 2012

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Νοέμβριο του 2012, συνοδευόμενα από τις πηγές μέσω των οποίων μεταδόθηκαν. 

## 1η Νοεμβρίου
;Οικονομία
*Η εταιρεία διαδικτυακών αναλύσεων ComScore ανακοινώνει ότι η Gmail της Google ξεπέρασε την εταιρεία Hotmail της Microsoft ως η μεγαλύτερη στον κόσμο υπηρεσία ηλεκτρονικών μηνυμάτων. (Cnet)

;Τραγωδίες
* Σε τουλάχιστον 90 ανέρχεται ο αριθμός των θυμάτων από τον τυφώνα Σάντι, που έπληξε τις βορειοανατολικές Ηνωμένες Πολιτείες.
(The Wall Street Journal) (ABC News) (US News)
*Από έκρηξη βυτιοφόρου μετά την ανατροπή του στο Ριάντ της Σαουδικής Αραβίας σκοτώνονται 22 άτομα και άλλα 111 τραυματίζονται. (BBC) (NBC News)
*Από κίτρινο πυρετό στην περιοχή Νταρφούρ του Σουδάν χάνουν τη ζωή τους 32 άτομα. (All Africa) (AFP)

;Επιστήμη και τεχνολογία
*Αστρονόμοι εντοπίζουν κατά τα φαινόμενα φως από τα πρώτα αστέρια στο σύμπαν σύμφωνα με στοιχεία έπειτα από έρευνα με ραδιενέργεια υψηλής ακτινοβολίας. Σύμφωνα με ενδείξεις, υπήρχαν αστέρια εδώ και 500 εκατομμύρια χρόνια μετά τη Μεγάλη Έκρηξη. (''National Geographic'') (''Science News'')

## 2 Νοεμβρίου
;Πόλεμος και επιθέσεις
*Δεκάδες νεαροί άνδρες σκοτώνονται από το στρατό στην πόλη Μαϊντουγκουρί της Νιγηρίας, όπως αναφέρουν οι κάτοικοι της πόλης. (BBC)

;Τέχνες και πολιτισμός
*Η ταινία *[[Facing Mirrors]]* έχει μεγάλη επιτυχία στο Ιράν, με θέμα την τρανσεξουαλικότητα (είναι η πρώτη φορά που το εν λόγω θέμα γίνεται αντικείμενο μιας ταινίας στη χώρα αυτή, όπου η εγχείριση αλλαγής φύλου είναι νόμιμη με φετφά του Αγιατολάχ Χομεϊνί του 1987). (''The Guardian'')

;Καταστροφές
*Πεθαίνει ο Λίρακ Μπέικο, Αλβανός πρώην πολιτικός κρατούμενος που αυτοπυρπολήθηκε σε ένδειξη διαμαρτυρίας για την καθυστέρηση της κυβέρνησης για την καταβολή αποζημίωσης προς τους αντιφρονούντες της εποχής του κομμουνισμού. (BBC)
*Αναβάλλεται η διεξαγωγή του Μαραθωνίου της Νέας Υόρκης εξαιτίας των καταστροφών που προκάλεσε ο τυφώνας Σάντι. (RTE)

## 3 Νοεμβρίου
;Πόλεμος και επιθέσεις
*Συριακός εμφύλιος πόλεμος: Επίθεση εξαπολύουν αντάρτες στη Συρία εναντίον αεροπορικής βάσης στο Ταφτανάζ. (Al Jazeera)
*Στη διάρκεια δύο βομβιστικών επιθέσεων αυτοκτονίας σε εστιατόριο του Μογκαντίσου στη Σομαλία, σκοτώνεται ένας φρουρός ασφαλείας.(''The Daily Star'') 
*Στο Πακιστάν, σε επίθεση αυτοκτονίας με στόχο τον ηγέτη μιας τοπικής ειρηνευτικής ομάδας κατά των Ταλιμπάν στα βορειοδυτικά της χώρας, σκοτώνονται τουλάχιστον 5 άτομα. (Πρώτο Θέμα)

## 4 Νοεμβρίου
;Πόλεμος και επιθέσεις
*Από έκρηξη παγιδευμένου αυτοκινήτου στο Σεμντιλί της Τουρκίας, σκοτώνονται 1 και τραυματίζονται 12 άτομα. Η επίθεση αποδίδεται σε Κούρδους ηγέτες. (Reuters) 
*Σκοτώνεται ένας αστυνομικός και άλλοι 11 τραυματίζονται από έκρηξη χειροβομβίδας σε εκκλησία στην πόλη Γκαρίσα της Κένυα κοντά στα σύνορα με τη Σομαλία. (BBC)

;Πολιτική
*Ο Σομαλός Πρωθυπουργός Αμπντί Φαράχ Σιρντόν, ο οποίος ζει στην Κένυα, διορίζει ένα νέο 10μελές υπουργικό συμβούλιο, στο οποίο συμπεριλαμβάνεται η πρώτη γυναίκα υπουργός Εξωτερικών στη Σομαλία, η Φαουσίγιο Γιουσούφ Χατζί Ααντάν. (BBC)

;Θρησκεία
*Ο Επίσκοπος Ταγουαντρός εκλέγεται ως ο 118ος Πάπας της Κοπτικής Ορθόδοξης Εκκλησίας. (BBC)

;Αθλητισμός
*Ο Φινλανδός πιλότος της Φόρμουλα Ένα Κίμι Ράικονεν νικά στο γκραν πρι του Άμπου Ντάμπι, μπροστά από τους Φερνάντο Αλόνσο και Σεμπάστιαν Φέτελ. (BBC)
*Στην γυναικεία αντισφαίριση, η Τσεχία νικά τη Σερβία 3-1 και κατακτά το Fed Cup για το 2012. (BBC)

## 5 Νοεμβρίου
;Πόλεμος και επιθέσεις
*Συριακός εμφύλιος πόλεμος: 
**Σε επίθεση αυτοκτονίας που γίνεται στην επαρχία Χάμα της Συρίας σκοτώνονται 50 άτομα. Η εν λόγω επίθεση είναι η μεγαλύτερη εναντίον των δυνάμεων του Μπασάρ αλ Ασάντ κατά τον εμφύλιο πόλεμο. (Reuters)  
*Δύο αλλοδαποί εργάτες σκοτώνονται και 1 ακόμα τραυματίζεται από έκρηξη πέντε βομβών στις συνοικίες Γκουνταϊμπίγια και Αντλίγια στη Μανάμα του Μπαχρέιν. (BBC)

;Τραγωδίες
*Εκτεταμένες πλημμύρες που πλήττουν τη Νιγηρία από τον Ιούλιο έχουν προκαλέσει ως τώρα το θάνατο 363 ατόμων και άλλα 2,1 εκατομμύρια άτομα αναγκάστηκαν να εγκαταλείψουν τις εστίες τους. (Reuters) 

;Πολιτική και εκλογές
*Χιλιάδες άτομα διαδηλώνουν στην Ουκρανία καταγγέλλοντας νοθεία στις πρόσφατες βουλευτικές εκλογές. (Al Jazeera)

## 6 Νοεμβρίου
;Πόλεμος και επιθέσεις
*Συριακός εμφύλιος πόλεμος: 
**Ο αδερφός του προέδρου του συριακού Κοινοβουλίου σκοτώνεται από πυρά στη Δαμασκό.(''Daily Star Lebanon'') 
**Επτά στρατηγοί αυτομολούν προς την Τουρκία. (CNN)

;Νόμος και έγκλημα
*Το Μαλάουι αναστέλλει τον νόμο εναντίον των ομοφυλοφίλων εν μέσω κοινοβουλευτικής και δημόσιας συζήτησης για το αν θα πρέπει να ανακληθεί εντελώς ο νόμος. (''The Daily Telegraph'')

;Πολιτική και εκλογές
*Αμερικανικές εκλογές 2012
**Στις κάλπες προσέρχονται οι πολίτες στις Ηνωμένες Πολιτείες για τις προεδρικές εκλογές. (Al Jazeera) (''The Guardian'') (Reuters) 
**Ο Μπαράκ Ομπάμα νικά το Δημοκρατικό αντίπαλό του, Μιτ Ρόμνι και επανεκλέγεται Πρόεδρος, έχοντας κερδίσει τις κρίσιμες πολιτείες Οχάιο, Πενσιλβάνια, Βιρτζίνια και Γουισκόνσιν. (CNN)
**Το Δημοκρατικό Κόμμα έχει την πλειοψηφία στο Κογκρέσο των ΗΠΑ και στη Γερουσία των ΗΠΑ με αύξηση 2 εδρών. Στη Βουλή των Αντιπροσώπων, οι Ρεπουμπλικανοί διατηρούν οριακά τον έλεγχο. (Businessweek)
**Το Πουέρτο Ρίκο ψηφίζει υπέρ του να γίνει πολιτεία των ΗΠΑ σε δημοψήφισμα. (BBC)
*Στις κάλπες προσέρχονται οι ψηφοφόροι στο Παλάου για τις προεδρικές εκλογές. Αντίπαλοι είναι ο Τζόνσον Τοριμπιόνγκ και ο πρώην Πρόεδρος Τόμι Ρεμενγκεσάου. Νικητής των εκλογών αναδεικνύεται ο δεύτερος, ο οποίος θα αναλάβει καθήκοντα τον Ιανουάριο του 2013. (Radio Australia)
*Απολύεται ο υπουργός Άμυνας Ανατόλι Σερντιούκοφ από το Ρώσο Πρόεδρο Βλαντίμιρ Πούτιν εν μέσω ενός σκανδάλου διαφθοράς. (RIA Novosti)
*Η Βρετανίδα βουλευτίνα Ναντίν Ντόρις του Συντηρητικού Κόμματος τίθεται προσωρινά εκτός του κόμματος έπειτα από την απόφασή της να γίνει η πρώτη εν ενεργεία πολιτικός που εμφανίστηκε σε τηλεοπτικό ριάλιτι. (BBC)

;Θρησκεία
*Πεθαίνει σε ηλικία 98 ετών στη Σόφια ο Πατριάρχης πάσης Βουλγαρίας Μάξιμος, προκαθήμενος της Βουλγαρικής Ορθόδοξης Εκκλησίας. (ABC)

;Αθλητισμός
*Ο ίππος Green Moon, με εκπαιδευτή το Ρόμπερτ Χίκμοτ και με αναβάτη τον Μπρετ Πεμπλ, κατακτά το Κύπελλο Μελβούρνης για το 2012 στο Φλέμινγκτον της Μελβούρνης. (BBC Sport)

## 7 Νοεμβρίου
;Πόλεμος και επιθέσεις
*Συριακός εμφύλιος πόλεμος: Από έκρηξη παγιδευμένου αυτοκινήτου στη Δαμασκό σκοτώνεται 1 δικαστής. (New York Times)
*Ένοπλος ανοίγει πυρ στη βορειοανατολική Μόσχα, με απολογισμό 5 νεκρούς και 2 τραυματίες. (Xinhua) (RIA NOVOSTI)
*Διαδηλώσεις στην Ελλάδα το 2012: Με μεγάλη συμμετοχή και για δεύτερη συνεχή ημέρα συνεχίζεται η γενική πολιτική απεργία στην Ελλάδα εναντίον της επικείμενης ψήφισης από την τρικομματική κυβέρνηση του νέου Μνημονίου. (ikypros)
**Εκτεταμένα επεισόδια γίνονται στο Σύνταγμα, με συμπλοκές ανάμεσα σε αστυνομικούς και διαδηλωτές στη διάρκεια του συλλαλητηρίου, στο οποίο έλαβαν μέρος δεκάδες χιλιάδες διαδηλωτές. Έγιναν 103 προσαγωγές και 5 συλλήψεις, ενώ τραυματίστηκαν 7 αστυνομικοί και 5 πολίτες. (Τα Νέα)

;Τραγωδίες
*Από σεισμό μεγέθους 7,3 βαθμών της κλίμακας Ρίχτερ σκοτώνονται 48 άτομα στη βόρεια Γουατεμάλα. (''El País'')

;Πολιτική και εκλογές
*Αμερικανικές εκλογές 2012
**Οι ψηφοφόροι στο Μέιν της πολιτείας Μέριλαντ και στην Πολιτεία της Ουάσινγκτον εγκρίνουν μέτρα που θα επιτρέπουν τους γάμους μεταξύ ατόμων του ιδίου φύλου, ενώ στη Μινεσότα καταψηφίζεται η τροποποίηση που αφορά τον ορισμό του γάμου ως την ένωση μεταξύ ενός άνδρα και μιας γυναίκας. (''Los Angeles Times'')
**Στις πολιτείες Κολοράντο και Ουάσινγκτον εγκρίνεται η νομιμοποίηση της χρήσης μαριχουάνας για ψυχαγωγία, ενώ στη Μασαχουσέτη εγκρίνει τη νομιμοποίηση της μαριχουάνας για ιατρικούς λόγους. (CNN)
**Στην Καλιφόρνια εγκρίνεται η αύξηση φόρου για τη χρηματοδότηση των δημόσιων σχολείων, των κοινοτικών κολεγίων και των κρατικών πανεπιστημίων. (''The New York Times'')
**Στην πολιτεία της Φλόριντα το αποτέλεσμα των προεδρικών εκλογών είναι οριακό, παρότι ο Ομπάμα προβλέπεται ως ο νικητής.(Orlando Sentinel)

;Αθλητισμός
*Η Σέλτικ κάνει την έκπληξη και νικά την Μπαρτσελόνα στο στάδιο των ομίλων του Τσάμπιονς Λιγκ κατά την αγωνιστική περίοδο 2012–13. (''The Guardian'') (CBC News) (''Irish Independent'') (''Bangkok Post'')

## 8 Νοεμβρίου
;Πόλεμος και επιθέσεις
*Συριακός εμφύλιος πόλεμος: Ο Πρόεδρος της Συρίας Μπασάρ αλ Άσαντ αρνείται να εγκαταλείψει τη Συρία και ορκίζεται να "ζήσει και να πεθάνει" στη χώρα. (CBC)

;Νόμος και έγκλημα
*Ο δράστης της ανταλλαγής πυροβολισμών στο Τούκσον, Τζάρεντ Λι Λόφνερ, καταδικάζεται σε επτάκις ισόβια. (''Los Angeles Times'')

;Πολιτική και εκλογές
*Το 18ο Εθνικό Κογκρέσο του κομμουνιστικού Κόμματος της Κίνας ανοίγει στο Πεκίνο. Ο υπέρτατος ηγέτης Χου Ζιντάο αναμένεται να παραιτηθεί με σκοπό να αντικατασταθεί από τον Σι Γινπίνγκ. (BBC)
*Με οριακή πλειοψηφία η Βουλή των Ελλήνων ψηφίζει τα μέτρα του νέου Μνημονίου. Υπέρ ψήφισαν μόνο 153 βουλευτές, 128 ψήφισαν κατά και 18 παρών. Από το ΠΑΣΟΚ διαγράφονται 6 βουλευτές και από τη ΝΔ 1, επειδή καταψήφισαν τα μέτρα. (Banking News)
**Ανάμεσα στα μέτρα που θα τεθούν σε εφαρμογή με το νέο μνημόνιο, είναι και η αύξηση του ορίου ηλικίας για συνταξιοδότηση στα 67 έτη, οι περικοπές σε συντάξεις, μισθούς, εφάπαξ και σε όλα τα δώρα αλλά και οι ανατροπές σε φορολογικό σύστημα και σε εργασιακές συνθήκες. (Ημερησία)

## 9 Νοεμβρίου
;Πόλεμος και επιθέσεις
*Νεκρός βρίσκεται από πυρά ένας φρουρός του Σουηδού Πρωθυπουργού στη Στοκχόλμη.(BBC)
*Ξεσπούν συγκρούσεις σε φυλακές στο Κολόμπο της Σρι Λάνκα, με τουλάχιστον 13 φυλακισμένους νεκρούς και 32 ακόμα τραυματίες. (Al Jazeera) (AP)
*Εξέγερση στο Μπαχρέιν: Σκοτώνεται ένας έφηβος κατά το ανθρωποκυνηγητό των δυνάμεων ασφαλείας εναντίον των διαδηλωτών κοντά στην πρωτεύουσα Μανάμα. (AFP διά Google News)

;Τραγωδίες
*Σε σιδηροδρομικό δυστύχημα στη βόρεια Μιανμάρ σκοτώνονται τουλάχιστον 25 άτομα και άλλα 62 τραυματίζονται. (BBC)
*Από συντριβή πολεμικού αεροσκάφους της Αλγερίας κοντά στην Αβινιόν της Γαλλίας σκοτώνονται 6 άτομα. (Reuters) 

;Πολιτική και εκλογές
*Παραιτείται από διευθυντής της CIA ο Ντέιβιντ Πετρέους, επικαλούμενος μια εξωσυζυγική του σχέση. (NBC News) (NBC News μέσω USA Today)
*Ο Ρώσος Πρόεδρος Βλαντίμιρ Πούτιν απολύει τον αρχηγό των ενόπλων δυνάμεων Νικολάι Μακάροφ, τρεις ημέρες μετά την καθαίρεση του υπουργού Άμυνας εν μέσω ενός σκανδάλου διαφθοράς. (RIA Novosti)

;Θρησκεία
*Ο σημερινός επίσκοπος του Ντέρχαμ Τζάστιν Ουέλμπι επίσημα ονομάζεται ως ο επόμενος Αρχιεπίσκοπος του Καντέρμπουρι, επικεφαλής της Αγγλικανικής Εκκλησίας. Θα διαδεχθεί τον σημερινό κάτοχο του τίτλου, Ράουαν Ουίλιαμς, ο οποίος πρόκειται να αποχωρήσει το Δεκέμβριο. (BBC)

## 10 Νοεμβρίου
;Πόλεμος και επιθέσεις
*Συριακός εμφύλιος πόλεμος
**Σε δύο βομβιστικές επιθέσεις αυτοκτονίας στην Νταράα σκοτώνονται τουλάχιστον 20 στρατιώτες της Συρίας. (Fox News)
*Τουλάχιστον 27 άτομα σκοτώνονται και δεκάδες τραυματίζονται σε συγκρούσεις ανάμεσα σε κρατουμένους και φρουρούς στη φυλακή της Γουελικάντα στο Κολόμπο, πρωτεύουσα της Σρι Λάνκα. (BBC)

;Πολιτική και εκλογές
*Αμερικανικές εκλογές, 2012
**Ο Μπαράκ Ομπάμα αναδεικνύεται επίσημα νικητής των προεδρικών εκλογών στη Φλόριντα. (Reuters) 
**Κυβερνήτης της Ουάσινγκτον εκλέγεται ο Δημοκρατικός Τζέι Ίνσλι επικρατώντας του Ρεπουμπλικανού Ρομπ Μακένα. (''The Seattle Times'')

;Τραγωδίες
*Σε συντριβή ελικοπτέρου στα βουνά της Ερεκόλ στην περιοχή Περβαρί της επαρχίας Σιίρτ σκοτώνονται 17 Τούρκοι στρατιώτες. Αιτία για το δυστύχημα είναι οι καιρικές συνθήκες. (Reuters) 

;Αθλητισμός
*Η νοτιοκορεατική Ουλσάν Χιουντάι νικά την Αλ Αχλί με 3-0 στον τελικό του Ασιατικού Τσάμπιονς Λιγκ για το 2012, κατακτώντας το τρόπαιο για πρώτη φορά. (Goal.com)

## 11 Νοεμβρίου
;Πόλεμος και επιθέσεις
*Συριακός εμφύλιος πόλεμος: 
**Συριακές αντιπολιτευόμενες ομάδες υπογράφουν συμφωνία στο Κατάρ για το σχηματισμό συνασπισμού εναντίον του Μπασάρ αλ-Άσαντ. (Reuters) 
**Συγκρούσεις λαμβάνουν χώρα στη μεθόριο της Συρίας με το Ιράκ και την Τουρκία ανάμεσα σε αντάρτες και σε άνδρες του κυβερνητικού στρατού. (''Khaleej Times'') 
**Για πρώτη φορά από το 1973 το Ισραήλ πραγματοποιεί προειδοποιητική βολή με αντιαρματικούς πυραύλους σε συριακό έδαφος, έπειτα από την έκρηξη όλμου κοντά σε θέσεις του Ισραήλ στα Υψώματα του Γκολάν.(Ynetnews) (Arutz Sheva)
*Πόλεμος στο Βόρειο Μάλι το 2012: Οι χώρες της Δυτικής Αφρικής συμφωνούν στην αποστολή δύναμης 3.300 ανδρών στο βόρειο Μάλι με στόχο την ανάκτηση της περιοχής που βρίσκεται υπό τον έλεγχο ισλαμιστών.(''Daily Nation Kenya'')

;Τραγωδίες
*Ισχυρός σεισμός μεγέθους 6,8 βαθμών της κλίμακας Ρίχτερ πλήττει τη βόρεια Μιανμάρ, με αποτέλεσμα το θάνατο τουλάχιστον 12 ατόμων.(''The Guardian'')

;Νόμος και έγκλημα
*Ο Μοχάμαντ αλ-Νταχάμπι, πρώην επικεφαλής της κατασκοπείας στην Ιορδανία, καταδικάζεται σε φυλάκιση 13 ετών για πολιτική διαφθορά. (Al Jazeera)

## 12 Νοεμβρίου

;Τέχνες και πολιτισμός
*Η βιογραφία του Τζορτζ Μάλορι *Into the Silence* από τον Γουέιντ Ντέιβις κερδίζει το Βραβείο Σάμιουελ Τζόνσον για το 2012 στην κατηγορία μη μυθοπλασίας. (BBC)

;Αθλητισμός
*Ο Σέρβος Νόβακ Τζόκοβιτς νικά τον Ελβετό Ρότζερ Φέντερερ 7-6 (8-6), 7-5 στον τελικό και κατακτά το απλό στους τελικούς του Παγκοσμίου Τουρ του ATP για το 2012. (BBC)  (''The Guardian'') (''The Telegraph'')

## 13 Νοεμβρίου
;Πόλεμος και επιθέσεις
*Συριακός εμφύλιος πόλεμος: 
**Τρία άρματα μάχης της Συρίας εισέρχονται στην αποστρατικοποιημένη ζώνη στα Υψώματα του Γκολάν. Το Ισραήλ διαμαρτύρεται επίσημα στα Ηνωμένα Έθνη.(Haaretz)
*Έπειτα από την εκτόξευση 150 και πλέον πυραύλων μέσα στο έδαφος του Ισραήλ κατά τις τελευταίες 4 ημέρες από τη Γάζα και τις ισραηλινές επιθέσεις, η Αίγυπτος μεσολαβεί για εκεχειρία. Αμφότεροι η Χαμάς και ο Εχούντ Μπάρακ επιδοκιμάζουν τις ειρηνευτικές προσπάθειες. (JPost) 
*Το Ισραήλ εξαπολύει επίθεση από αέρος στη Γάζα, με αποτέλεσμα να σκοτωθεί ο Αχμέντ αλ-Τζαμπαρί, μέλος της Χαμάς. (NY Times)

;Ιατρική
*Ο 39χρονος Καναδός Σκοτ Ράουτλεϊ γράφει ιατρική ιστορία με το να γίνει το πρώτο πρόσωπο που πιστεύεται ότι ήταν σε κατάσταση "φυτού" και ανέφερε ότι δεν αισθάνεται πλέον κανέναν πόνο. (BBC)

## 14 Νοεμβρίου

;Πολιτική και εκλογές
*Έπειτα από τη συμφωνία του Δημοκρατικού Κόμματος της Ιαπωνίας και του αντιπολιτευόμενου Φιλελεύθερου Δημοκρατικού Κόμματος για μείωση των εδρών της Βουλής, ο Πρωθυπουργός της Ιαπωνίας Γιοσιχίκο Νόντα ανακοινώνει ότι θα διαλύσει τη Βουλή των Αντιπροσώπων σε δύο ημέρες. Οι εκλογές ορίστηκαν για τις 16 Δεκεμβρίου. (NHK) (Bloomberg)
*Σε πολλές χώρες της Ευρώπης λαμβάνουν χώρα διαδηλώσεις εναντίον της ανεργίας και των μέτρων λιτότητας. Οι μεγαλύτερες κινητοποιήσεις γίνονται στην Ισπανία και στην Πορτογαλία, με μικρότερης έκτασης διαδηλώσεις σε Ελλάδα, Βέλγιο και Ιταλία. (BBC)

;Επιστήμη και τεχνολογία
*Ανακοινώνεται η ανακάλυψη από αστρονόμους του CFBDSIR 2149-0403, που είναι ο κοντινότερος γνωστός αδέσποτος πλανήτης στη Γη σε απόσταση κατά προσέγγιση 100 ετών φωτός. (BBC)

;Αθλητισμός
*Ο Σουηδός ποδοσφαιριστής Ζλάταν Ιμπραΐμοβιτς σε φιλικό αγώνα σκοράρει 4 γκολ και το τελευταίο μάλιστα με ανάποδο ψαλίδι από περίπου 30 μέτρα, στις καθυστερήσεις της αναμέτρησης. Στον αγώνα η Σουηδία νίκησε την Αγγλία με 4-2. (The Irish Times)

## 15 Νοεμβρίου
;Πόλεμος και επιθέσεις
*Συριακός εμφύλιος πόλεμος:
**Τουλάχιστον 95 άτομα σκοτώνονται στη Συρία ανάμεσα στα οποία και 46 στη Δαμασκό και στα προάστια. (CNN)
**Η Τουρκία αναγνωρίζει το νεοσύστατο εθνικό συνασπισμό της Συρίας ως τον μοναδικό νόμιμο ηγέτη του συριακού λαού, δύο ημέρες μετά τη Γαλλία, η οποία έγινε η πρώτη χώρα της Δύσης που αναγνώρισε την αντιπολίτευση στη Συρία. (New York Times)
*Επιχείρηση Πυρσός της Άμυνας:
**Τρεις Ισραηλινοί πολίτες σκοτώνονται στο Κιριάτ Μαλαχί του Ισραήλ, σε παλαιστινιακές επιθέσεις με πυραύλους. (''The Times of Israel'') 
**Ο αριθμός των νεκρών Παλαιστινίων αυξάνεται σε τουλάχιστον 16, ανάμεσα στους οποίους και 2 παιδιά. Οι αρχές στη Γάζα αναφέρουν 150 τραυματίες από την έναρξη των επιχειρήσεων. (Al Jazeera)

;Πολιτική και εκλογές
*Ο Σι Γινπίν εκλέγεται ως Γενικός Γραμματέας του κομμουνιστικού Κόμματος της Κίνας και επικεφαλής της Κεντρικής Στρατιωτικής Επιτροπής του Κινεζικού κομμουνιστικού Κόμματος και ο επόμενος ηγέτης της Κίνας. (BBC)
*Η κυβέρνηση της Μιανμάρ δίνει αμνηστία σε 452 κρατουμένους σε μια χειρονομία καλής θέλησης λίγο πριν την άφιξη του Προέδρου των ΗΠΑ Μπαράκ Ομπάμα για επίσκεψη.

## 16 Νοεμβρίου

;Καταστροφές
*Δύο άτομα αγνοούνται και τουλάχιστον 4 τραυματίζονται έπειτα από έκρηξη σε εξέδρα πετρελαίου στον Κόλπο του Μεξικού, κοντά στη Λουιζιάνα των ΗΠΑ. (Fox News)

;Διεθνείς σχέσεις
*Ο Πρωθυπουργός της Αιγύπτου Χεσάμ Καντίλ πραγματοποιεί επίσκεψη στην Πόλη της Γάζας ελπίζοντας να κατασιγάσει την ένοπλη σύρραξη μεταξύ του Ισραήλ και της Χαμάς. (Los Angeles Times)

;Νόμος και έγκλημα
* Το Διεθνές Ποινικό Δικαστήριο για την πρώην Γιουγκοσλαβία στη Χάγη ανατρέπει τις καταδικαστικές αποφάσεις για εγκλήματα πολέμου σε βάρος των Άντε Γκοτόβινα και Μλάντεν Μάρκατς. Οι Κροάτες στρατηγοί είχαν καταδικαστεί για εγκλήματα κατά τον Πόλεμο της Γιουγκοσλαβίας. (BBC)

## 17 Νοεμβρίου
;Πόλεμος και επιθέσεις
*Ανατινάσσεται μοτοσυκλέτα παγιδευμένη με εκρηκτικά από αντάρτες στη νότια Ταϊλάνδη, σκοτώνοντας 1 άτομο και τραυματίζοντας άλλα 20, μία ημέρα πριν φτάσει ο Αμερικανός Πρόεδρος Μπαράκ Ομπάμα για επίσημη επίσκεψη στη χώρα. (Washington Post) (Bangkok Post)

;Τραγωδίες
*Από τη σύγκρουση ενός σχολικού λεωφορείου με ένα τρένο κοντά στο Μανφαλούτ, στα νότια του Καΐρου, σκοτώνονται ο οδηγός και τουλάχιστον 50 παιδιά. Ο υπουργός Μεταφορών, Μοχάμεντ Ρασάντ αλ Ματίνι, παραιτείται στον απόηχο της τραγωδίας. (BBC) (Xinhuanet)

;Νόμος και έγκλημα
*Οι αρχές στο Μπολίβαρ του Μισούρι, συλλαμβάνουν τον Μπλεκ Λάμερς, 20 ετών, κατηγορούμενο για αποθήκευση όπλων με σκοπό να διαπράξει ένα έγκλημα αντιγράφοντας την πρόσφατη ανταλλαγή πυροβολισμών στην Ορόρα, με στόχο αυτήν τη φορά την πρεμιέρα της ταινίας *[[The Twilight Saga: Breaking Dawn – Part 2]]*. (FoxNews.com)

## 18 Νοεμβρίου
;Πόλεμος και επιθέσεις
*Επιχείρηση Πυρσός της Άμυνας:
**Σε ισραηλινή επίθεση σε οικία στη Γάζα σκοτώθηκαν τουλάχιστον 10 άνθρωποι. (BBC)(J Post)
**Έτοιμος για μία ευρύτερης κλίμακας επιχείρηση δηλώνει ο Ισραηλινός Πρωθυπουργός Μπέντζαμιν Νετανιάχου (NBC News)
*Εννέα άτομα σκοτώνονται έπειτα από έκρηξη χειροβομβίδας στο Ναϊρόμπι της Κένυας σε λεωφορείο, το οποίο καταστρέφεται.
(Al Jazeera)
 
;Διεθνείς σχέσεις
*Οι ηγέτες της ASEAN υπογράφουν μια αμφιλεγόμενη διακήρυξη για τα ανθρώπινα δικαιώματα. (Global Post)

;Αθλητισμός
*Η Βραζιλία κερδίζει το Παγκόσμιο κύπελλο ποδοσφαίρου σάλας στην Μπανγκόγκ της Ταϊλάνδης έπειτα από έναν συναρπαστικό τελικό επικρατώντας της Ισπανίας με 3-2 στην παράταση. (FIFA) 
* Η Τσεχία κατακτά το Κύπελλο Ντέιβις νικώντας 3-2 στον τελικό την ομάδα της Ισπανίας στην Πράγα. Στον πέμπτο και αποφασιστικό αγώνα ο Ράντεκ Στέπανεκ κερδίζει το Νίκολας Αλμάγκρο. (BBC)
*Ο Βρετανός Λιούις Χάμιλτον κερδίζει το Γκραν Πρι της Φόρμουλα Ένα στις ΗΠΑ. (BBC)
*Ο Μπραντ Κεσελόφσκι κερδίζει το Κύπελλο Σπριντ του NASCAR για το 2012. (''Speed.com'')

## 19 Νοεμβρίου
;Πόλεμος και επιθέσεις
*Επιχείρηση Πυρσός της Άμυνας:
**Οι ισραηλινές αεροπορικές επιδρομές σκοτώνουν 25 Παλαιστινίους στη Λωρίδα της Γάζας, ενώ ειρηνευτικές συνομιλίες διεξάγονται στην Αίγυπτο. (BBC)
**Ο επικεφαλής των Ηνωμένων Εθνών, Μπαν Κι-μουν ζητά την άμεση κατάπαυση του πυρός καθώς σκοτώνονται 18 Παλαιστίνιοι από τους ισραηλινούς αεροπορικούς βομβαρδισμούς το βράδυ και η Χαμάς επιτίθεται με πυραύλους εναντίον του Ισραήλ. (BBC)
*Συριακός εμφύλιος πόλεμος:
**Η συριακή αντιπολίτευση κηρύσσει ως έδρα της το Κάιρο. (Al Jazeera)
**Η ΕΕ αναγνωρίζει τον Εθνικό Συνασπισμό για την Αντιπολίτευση και τις Επαναστατικές Δυνάμεις ως τον μόνο νόμιμο εκπρόσωπο του λαού της Συρίας. (AFP)

;Διεθνείς σχέσεις
*Ο Μπαράκ Ομπάμα γίνεται ο πρώτος εν ενεργεία Πρόεδρος των ΗΠΑ που επισκέπτεται τη Μιανμάρ και συναντάται με τον Πρόεδρο της χώρας, Θέιν Σέιν και την αρχηγό του Εθνικού Συνδέσμου για τη Δημοκρατία, Αούνγκ Σανγκ Σου Κίι. (BBC)

;Επιστήμη
* Οι αστροναύτες Γιούρι Μαλεντσέκο, Σουνίτα Γουίλιαμς και Ακιχίκο Χοσίντε επιστρέφουν από τον Διεθνή Διαστημικό Σταθμό στη Γη με το διαστημόπλοιο Soyuz TMA-05M, ολοκληρώνοντας την 33η αποστολή και ξεκινώντας την 34η. (Reuters)

## 20 Νοεμβρίου
;Επιστήμη και τεχνολογία
*Ο Παγκόσμιος Οργανισμός Μετεωρολογίας ανέφερε ότι τα καυσαέρια τα οποία προκαλούν το φαινόμενο του θερμοκηπίου έφθασαν σε ύψος ρεκόρ μέσα στο 2011. (''Bangkok Post'')

;Νόμος και έγκλημα
*Ο πρώην πρωθυπουργός της Κροατίας Ίβο Σάναντερ καταδικάζεται σε φυλάκιση 10 ετών σε πρωτοβάθμια απόφαση. Πρόκειται για τον ανώτατο αξιωματούχο της Κροατίας που καταδικάζεται για διαφθορά. (BBC)

;Θρησκεία
*Απορρίπτεται οριακά από τη Γενική Σύνοδο της Εκκλησίας της Αγγλίας η πρόταση να επιτραπεί σε γυναίκες να χριστούν επίσκοποι. (''The Guardian'')

## 21 Νοεμβρίου
*Τίθεται σε ισχύ εκεχειρία ανάμεσα στο Ισραήλ και στη Χαμάς, η οποία ανακοινώθηκε από τον Αιγύπτιο υπουργό Εξωτερικών Μοχάμεντ Καμέλ Αμρ και την Αμερικανίδα υπουργό Εξωτερικών Χίλαρι Κλίντον. (CBC News) (''The Jerusalem Post'') (CNN)
**Περισσότεροι από 160 πύραυλοι εξαπολύονται μέσα στο Ισραήλ σκοτώνοντας 1 Ισραηλινό στρατιώτη και 1 πολίτη. Μία από τις ρουκέτες που πυροδοτήθηκαν από τη Γάζα προσγειώθηκε κοντά στη Βηθλεέμ, στη Δυτική Όχθη. Σε αεροπορικά χτυπήματα του Ισραήλ σκοτώνονται άλλοι 31 Παλαιστίνιοι, ανάμεσά τους και πολίτες. (''The Jerusalem Post'')
**Τουλάχιστον 28 άτομα τραυματίζονται από τη ρίψη βόμβας σε λεωφορείο στο Τελ Αβίβ. Την ευθύνη για την έκρηξη αναλαμβάνει η οργάνωση Χαμάς και πανηγυρισμοί λαμβάνουν χώρα στη Γάζα. (Al Jazeera) (''The Jerusalem Post'')
*Στο Αλέπο της Συρίας, βομβαρδίζεται από αεροσκάφη ένα νοσοκομείο, με αποτέλεσμα να σκοτωθούν 40 άνθρωποι.(CNN)
*Εκατοντάδες κυβερνητικοί στρατιώτες και αστυνομικοί παραδίδονται στους αντάρτες του κινήματος M23 σε στάδιο στην Γκόμα, η οποία έπεσε στις δυνάμεις των ανταρτών στις 20 Νοεμβρίου. (Al Jazeera)

;Καταστροφές και δυστυχήματα
*Από τη συντριβή αεροσκάφους τύπου Αντόνοφ στην πόλη Σανά της Υεμένης, σκοτώνονται και οι 10 επιβαίνοντες, συμπεριλαμβανομένων και 5 αξιωματικών του στρατού. (BBC)

;Νόμος και έγκλημα
*Εκτελείται στην Ινδία ο Ατζμάλ Κασάμπ, ο μοναδικός επιζήσας από τους ενόπλους στις επιθέσεις του 2008 στο Μουμπάι. Μετά την απόρριψη της αίτησής του για χάρη, οδηγείται στην αγχόνη. (ABC News Australia)

;Αθλητισμός
*Απολύεται από την Τσέλσι ο Ρομπέρτο ντι Ματέο μετά την ήττα της ομάδας με 0-3 από τη Γιουβέντους και την έξοδό της από το Τσάμπιονς Λιγκ. (ESPN) (''The Guardian'')

## 22 Νοεμβρίου
;Πόλεμος και επιθέσεις
*Σε 6 τρομοκρατικές επιθέσεις σε ολόκληρο το Πακιστάν κατά τις τελευταίες 24 ώρες σκοτώνονται τουλάχιστον 37 άνθρωποι και 92 ακόμα τραυματίζονται.(Xinhua)

;Οικονομία
*Η Ρωσία αίρει έπειτα από 16 χρόνια την απαγόρευση στις εισαγωγές βρετανικού βοδινού και αρνιού, ύστερα από την επιδημία σπογγώδους εγκεφαλοπάθειας στο Ηνωμένο Βασίλειο το 1996. Η άρση έγινε μόλις σήμερα, παρότι στον υπόλοιπο κόσμο οι εισαγωγές ξεκίνησαν ξανά το 2006.
(''The Telegraph'') (BBC)

;Καταστροφές και δυστυχήματα
*Γύρω στα 120 άτομα τραυματίζονται και άλλα 2 σκοτώνονται κοντά στο Μπομόντ του Τέξας στη διάρκεια καραμπόλας 100 οχημάτων υπό πυκνή ομίχλη. (Reuters) 

;Νόμος και έγκλημα
*Αίσιο τέλος έχει το επεισόδιο ομηρείας στη Θεσσαλονίκη, μετά τη σύλληψη ενός 72χρονου συνταξιούχου, ο οποίος απειλούσε να πυρπολήσει το κτήριο μιας εφορίας εξαιτίας οικονομικής διαφοράς. (''Global Times'')

;Επιστήμη και τεχνολογία
*Η Νήσος Σάντι στο νότιο Ειρηνικό, που εμφανίζεται σε ναυτικούς χάρτες και στο Google Earth, δεν υφίσταται, όπως ανακοινώνουν Αυστραλοί επιστήμονες. (BBC)
*Σε ανακοίνωση της ESO αναφέρεται ότι ο πλανήτης νάνος Μακεμάκε, βρέθηκε να μην έχει ατμόσφαιρα. (The Register)

## 23 Νοεμβρίου
;Καταστροφές και δυστυχήματα
*Από τη σύγκρουση 2 αεροσκαφών τύπου OV-10 Bronco στη διάρκεια δοκιμαστικής πτήσης κοντά στην αεροπορική βάση Ελ Λιμπερταδόρ στην Αράγουα της Βενεζουέλας, σκοτώνεται 1 πιλότος και 3 στρατιώτες τραυματίζονται. (''Pravda'') (''Bernama'')
*Από τη συντριβή τσεχικού υποηχητικού μονοθέσιου στρατιωτικού αεροσκάφους τύπου Aero L-159 Alca που συνετρίβη στη Βοημία σκοτώνεται ο πιλότος του. (''Prague Daily Monitor'')

;Νόμος και έγκλημα
*Συλλαμβάνεται από την ομοσπονδιακή αστυνομία του Μεξικού ένας από τους πλέον καταζητούμενους δραπέτες από το FBI Τζόε Σάενς, στην πόλη Γκουανταλαχάρα. (BBC)

;Πολιτική και εκλογές
*Οι ηγέτες της αντιπολίτευσης στην Αίγυπτο καλούν σε μαζικές διαδηλώσεις διαμαρτυρίας μετά την έγκριση ενός διατάγματος από τον πρόεδρο Μοχάμεντ Μόρσι, με το οποίο ο τελευταίος αποκτά νέες εξουσίες. Στο Κάιρο λαμβάνουν χώρα διαδηλώσεις υπέρ και κατά της απόφασης. (BBC) (RT)

;Αθλητισμός
*Γίνονται έξω από το Ολντ Τράφορντ τα αποκαλυπτήρια ενός χάλκινου αγάλματος του Σερ Άλεξ Φέργκιουσον, του πιο επιτυχημένου προπονητή στην ιστορία της Μάντσεστερ Γιουνάιτεντ. (''The Guardian'')

## 24 Νοεμβρίου
;Τέχνες και κουλτούρα
*Η Τσέχα καλλονή Τερέζα Φαϊξόβα κερδίζει τον τίτλο της Μις Γη για το 2012 το Αλαμπάνγκ, στις Φιλιππίνες. (RIA Novosti)
*Το βιντεοκλίπ του Νοτιοκορεάτη τραγουδιστή της ποπ Psy "Gangnam Style" υπερβαίνει τις 808 εκατ. θεάσεις, κάνοντάς το βίντεο με τις περισσότερες θεάσεις στην ιστορία του YouTube. (BBC)

;Οικονομία
*Γύρω στα 10.000 άτομα διαδηλώνουν εναντίον της λιτότητας στο Δουβλίνο εν μέσω καλέσματος για γενική απεργία.(BBC)

;Καταστροφές και δυστυχήματα
* Σε δυστύχημα που λαμβάνει χώρα σε ανθρακωρυχείο στην επαρχία Γκουιζού της νοτιοδυτικής Κίνας, σκοτώνοντας 18 εργάτες και παγιδεύοντας 5 ακόμα. (AP μέσω Yahoo)

;Πολιτική και εκλογές
*Ο Έρνεστ Μπάι Κορόμα επανεκλέγεται πρόεδρος της Σιέρα Λεόνε κερδίζοντας τις γενικές εκλογές, που διεξήχθησαν στις 17 Νοεμβρίου. (''The Guardian'') (AFP μέσω Google)

;Αθλητισμός
*Στο στίβο, ο σπρίντερ Γιουσέιν Μπολτ από την Τζαμάικα και η Αμερικανίδα Άλισον Φελίξ ψηφίζονται ως αθλητές του κόσμου για τη χρονιά 2012 από την IAAF. (AP μέσω ''Washington Post'')

## 25 Νοεμβρίου
;Πόλεμος και επιθέσεις
* Τουλάχιστον 11 άτομα σκοτώνονται και γύρω στα 30 τραυματίζονται σε διπλή βομβιστική επίθεση με παγιδευμένα αυτοκίνητα σε ναό Προτεσταντών στο Τζάτζι της πολιτείας Καντούνα της Νιγηρίας. (Reuters) 

;Καταστροφές και δυστυχήματα
*Ο αριθμός των νεκρών από την πυρκαγιά σε εργοστάσιο υφασμάτων στην Ντάκα ανέρχεται στους 112 καθώς συνεχίζεται η έρευνα για την ανεύρεση επιζώντων. (AP μέσω WVEC)
* Από σύγκρουση τρένου με φορτηγάκι κοντά στο Ροσάνο στην Καλαβρία της Ιταλίας, με αποτέλεσμα να σκοτωθούν τουλάχιστον 6 εργάτες από τη Ρουμανία και τη Βουλγαρία. (CNN) (Reuters) 
* Από τη σύγκρουση ανάμεσα σε λεωφορείο και σε φορτηγό στην πολιτεία Ανζοατέγκι στη Βενεζουέλα, σκοτώνονται 8 άνθρωποι και άλλοι 25 τραυματίζονται.(El Nacional)
*Σε δυστύχημα με λεωφορείο στο Τζαμού και Κασμίρ της Ινδίας σκοτώνονται 16 άτομα και άλλα 44 τραυματίζονται. (India TV) 
*Από πλημμύρες που πλήττουν την Αγγλία και την Ουαλία με απολογισμό 2 νεκρούς και πάνω από 800 σπίτια πλημμυρίζουν. (BBC)

;Πολιτική και εκλογές
*Έπειτα από τη διαδήλωση υπέρ της ανεξαρτησίας, διεξάγονται πρόωρες βουλευτικές εκλογές στην Καταλωνία. Το κυβερνών κόμμα Συσπείρωση και Ένωση με αρχηγό τον Άρτουρ Μας επιστρέφει στην κυβέρνηση με μειωμένο αριθμό εδρών. (CNN) (''The Telegraph'')
*Ο πρόεδρος της Μαυριτανίας Μοχάμεντ Ουλντ Αμπντέλ Αζίζ επιστρέφει στη χώρα του μετά τη νοσηλεία του στη Γαλλία επί 5 εβδομάδες, για τον τραυματισμό του από έναν στρατιώτη στις 13 Οκτωβρίου. (Al Jazeera)
*Οι Βάσκοι αυτονομιστές της ΕΤΑ, σύμφωνα με πληροφορίες, πρόκειται να διαλυθούν ως οργάνωση και να παραδώσουν τα όπλα τους. (BBC)

;Αθλητισμός
*Στη Φόρμουλα Ένα, ο Σεμπάστιαν Φέτελ κατακτά το παγκόσμιο πρωτάθλημα του 2012 για 3η συνεχή χρονιά μετά την 6η θέση στο γκραν πρι της Βραζιλίας, που είχε νικητή τον Τζένσον Μπάτον. (BBC)

## 26 Νοεμβρίου
;Πόλεμος και επιθέσεις
*Στο χωριό Ντέιρ αλ Ασαφίρ, σε αεροπορική επίθεση του συριακού κυβερνητικού στρατού σε παιδική χαρά, σκοτώνονται 10 παιδιά και άλλα 15 τραυματίζονται, σύμφωνα με ακτιβιστές.(BBC)

;Οικονομία
*Ο Παραγουανός πρόεδρος Φεντερίκο Φράνκο ανακοινώνει ότι η χώρα του πρόκειται να γίνει πετρελαιοπαραγωγός χώρα, έπειτα από την ανακάλυψη κοιτασμάτων μαύρου χρυσού στην περιοχή Τσάκο, κοντά στα σύνορα με την Αργεντινή.(Buenos Aires Herald)

;Δυστυχήματα
*Από πυρκαγιά σε ίδρυμα απασχόλησης αναπήρων στην πόλη Τίτιζι - Νόιστατ στη Βάδη-Βιτεμβέργη της Γερμανίας, σκοτώνονται τουλάχιστον 14 άνθρωποι και αρκετοί άλλοι τραυματίζονται. (Σκάι) (CNN)

;Επιστήμη και τεχνολογία
* Επιστήμονες βρήκαν ίχνη ζωής στη Λίμνη Βίντα της Ανταρκτικής, η οποία ήταν αποκομμένη από τον υπόλοιπο κόσμο εξαιτίας της κάλυψής της από πυκνό στρώμα πάγου χιλιάδες χρόνια πριν. (''The Guardian'')

## 27 Νοεμβρίου
;Πόλεμος και επιθέσεις
*Τουλάχιστον 29 άτομα σκοτώνονται και άλλα 126 τραυματίζονται σε 8 βομβιστικές επιθέσεις με παγιδευμένα οχήματα σε ολόκληρο το Ιράκ. (CNN)

;Οικονομία
*Τα κράτη της ευρωζώνης θα πληρώσουν δάνεια ύψους 43,7 δισ. ευρώ προς την Ελλάδα από τις 13 Δεκεμβρίου, με σκοπό τη μείωση του δημοσιονομικού χρέους της Ελλάδας. (Reuters) 

;Νόμος και έγκλημα
*Γίνεται η εκταφή των λειψάνων του Γιάσερ Αραφάτ στα πλαίσια της έρευνας για να βρεθούν τα ακριβή αίτια του θανάτου του Παλαιστίνιου ηγέτη, το Νοέμβριο του 2004. (BBC)

;Πολιτική και εκλογές
*Δεκάδες χιλιάδες διαδηλωτών διαμαρτύρονται στην Πλατεία Ταχρίρ στο Κάιρο εναντίον του προέδρου της Αιγύπτου Μοχάμεντ Μόρσι για το διάταγμα της περασμένης εβδομάδας, με το οποίο ο Μόρσι απέκτησε σε μεγάλο βαθμό εξουσίες. (BBC)

;Αθλητισμός
*Ο πρόεδρος της UEFA ανακοινώνει την πρόθεσή του να καταργήσει τη διοργάνωση Europa League και να επεκτείνει το Τσάμπιονς Λιγκ. Ειδικότερα, είναι πιθανόν να αυξηθεί ο αριθμός των ομάδων που μετέχουν στην τελική φάση της εν λόγω διοργάνωσης από 32 σε 64 αρχομένου του έτους 2015, με την τελική απόφαση να λαμβάνεται το 2014. (Bangkok Post)

## 28 Νοεμβρίου
;Πόλεμος και επιθέσεις
*Τουλάχιστον 54 άτομα και άλλα 120 τραυματίζονται σε δύο βομβιστικές επιθέσεις με παγιδευμένα αυτοκίνητα στη Δαμασκό.
(AFP μέσω MSN News)
*Το αντάρτικο κίνημα M23 ανακοινώνει την αποχώρησή του από το έδαφος που καταλήφθηκε από τα κυβερνητικά στρατεύματα στη Λαοκρατική Δημοκρατία του Κονγκό έπειτα από τη συμφωνία για αποχώρηση που συμφωνήθηκε στην Ουγκάντα. (Al Jazeera)

;Οικονομία
*Εγκρίνεται από την Ευρωπαϊκή Επιτροπή το σχέδιο της ισπανικής κυβέρνησης για τη συρρίκνωση και την ανασυγκρότηση 3 μεγάλων ισπανικών τραπεζών (Bankia, NCG Banco και Catalunya Banc) και την πώληση μιας τέταρτης (Banco de Valencia). (BBC)

## 29 Νοεμβρίου
;Πόλεμος και επιθέσεις
*Συριακός εμφύλιος πόλεμος: Το τηλεφωνικό δίκτυο και το Διαδίκτυο διακόπτονται στη Συρία, σε μία κίνηση άνευ προηγουμένου.(''Bangkok Post'') (Al Arabiya)
*Από έκρηξη 2 βομβών σε πόλεις όπου κατοικούν Σιίτες Μουσουλμάνοι στο νότιο Ιράκ σκοτώνονται τουλάχιστον 30 άτομα και περισσότερα από 100 τραυματίζονται. (The Guardian) (AP via USA Today)

;Διεθνείς σχέσεις
*Η 67η τακτική σύνοδος της Γενικής Συνέλευσης των Ηνωμένων Εθνών εγκρίνει την αναβάθμιση του καθεστώτος της Παλαιστίνης από καθεστώς "παρατηρητή" σε "κράτος-παρατηρητή", με ψήφους 138 υπέρ, 9 κατά και 41 αποχές. (BBC) (AP)
*Η Κολομβία ανακοινώνει ότι θα αποσυρθεί από την Αμερικανική Συνθήκη για την Επίλυση των Θεμάτων του Ειρηνικού (Σύμφωνο της Μπογκοτά) έπειτα από την απόφαση του Διεθνούς Δικαστηρίου της Χάγης για την εδαφική διαμάχη της χώρας με τη Νικαράγουα. (Reuters)  (BBC)

;Νόμος και έγκλημα
*Αθωώνεται από το Διεθνές Ποινικό Δικαστήριο των Ηνωμένων Εθνών για την πρώην Γιουγκοσλαβία ο πρώην πρωθυπουργός του Κοσσυφοπεδίου, Ραμούς Χαραντινάι, με τη Σερβία να καταγγέλλει το δικαστήριο.(BBC) (Reuters)  (''The Guardian'')

;Επιστήμη και τεχνολογία
*Νέα στοιχεία από το διαστημικό όχημα της NASA MESSENGER δείχνουν ότι ο πλανήτης Ερμής (ο πλησιέστερος πλανήτης προς τον Ήλιο), είναι σχεδόν βέβαιο ότι έχει θαμμένο πάγο κάτω από την επιφάνειά του στο βόρειο πόλο του. (NASA)  (Forbes) (AP)
*Ένα νέο είδος του ψαριού *darter* ταξινομείται και ονομάζεται *[[Etheostoma obama]]* από τον Αμερικανό πρόεδρο Μπαράκ Ομπάμα. (''The Guardian'')

;Αθλητισμός
*Ο Λουίζ Φελίπε Σκολάρι αναλαμβάνει ομοσπονδιακός προπονητής της εθνικής Βραζιλίας. (Reuters)

## 30 Νοεμβρίου
;Καταστροφές και δυστυχήματα
*Από τη συντριβή πάνω σε σπίτια ενός μεταγωγικού αεροσκάφους Ilyushin Il-76 που ανήκει στην Aéro-Service και έκανε την πτήση από το Πουάν Νυουάρ προς την Μπραζαβίλ, πρωτεύουσα της Δημοκρατίας του Κονγκό, κοντά στο Αεροδρόμιο Νάγια-Μάγια στη διάρκεια καταιγίδας, σκοτώνονται 32 άτομα (εκ των οποίων τα 26 εκτός αεροσκάφους) και άλλα 14 τραυματίζονται. (BBC) (Reuters)  (''The Australian'') (BNO News)
*Από έκρηξη αερίου και φωτιά σε διαμέρισμα στην πόλη Τομσκ της Σιβηρίας σκοτώνονται 2 άνθρωποι και περισσότεροι από 10 τραυματίζονται. (RIA Novosti) (ITAR-TASS)

;Νόμος και έγκλημα
*Ο συγγραφέας Μοχάμεντ αλ Ατζαμί από το Κατάρ καταδικάζεται σε ισόβια κάθειρξη για ένα ποίημα με το οποίο επιτέθηκε στον εμίρη Χαμάντ μπιν Χαλίφα αλ Θανί. (''The Washington Post'') (RT) (AP via ''The New York Times'') (BBC)

;Επιστήμη και τεχνολογία
*Λαμβάνεται η πρώτη άμεση φωτογραφία DNA, από τον Έντσο ντι Φαμπρίτσιο, καθηγητή Φυσικής στο Πανεπιστήμιο Μάγκνα Γκρέτσια του Καταντσάρο της Ιταλίας. Ο καθηγητής ανέπτυξε μια τεχνική, η οποία φωτογραφίζει σκέλη του DNA ανάμεσα σε δύο μικροσκοπικούς πυλώνες σιλικόνης και, εν συνεχεία παίρνει φωτογραφίες με τη βοήθεια ενός μικροσκοπίου ηλεκτρονίων. (MSNBC) (directNEWS)

11